బీజింగ్: కశ్మీర్ అంశం పరిష్కారానికి భారత్, పాక్ మధ్య మధ్యవర్తిత్వం నెరిపే ఆలోచనలో చైనా ఉందంటూ వస్తున్న వార్తలను బీజింగ్ తోసిపుచ్చింది. తమ వైఖరిలో ఎలాంటి మార్పు లేదని స్పష్టం చేసింది. ద్వైపాక్షిక చర్చల ద్వారా మాత్రమే కశ్మీర్ అంశాన్ని భారత్, పాక్ పరిష్కారించుకోవాలన్నదే తమ వైఖరి అని పునరుద్ఘాటించింది. చైనా-పాకిస్తాన్ ఎకనామిక్ కారిడార్ (సీపీఈసీ)కు చైనా భారీగా పెట్టుబడులు పెడుతున్నందున కశ్మీర్ అంశంపై మధ్యవర్తిత్వానికి చైనా సముఖంగా ఉందంటూ 'గ్లోబల్ టైమ్స్' కథనం ప్రచురించడంతో బీజింగ్ తాజా వివరణ ఇచ్చింది. 'కశ్మీర్ అంశంపై చైనా చాలా స్పష్టమైన, నిలకడైన వైఖరితో ఉంది. ఇండియా, పాకిస్థాన్ మధ్య ఎంతో చరిత్ర ఉన్న అంశం అది. సంప్రదింపులు, చర్చలు ద్వారా సజావైన పరిష్కారాన్ని ఆ రెండు దేశాలు కనుగొనాల్సి ఉంది' అని చైనా విదేశాంగ శాఖ ప్రతినిధి గెంగ్ షుయాంగ్ మీడియాతో మాట్లాడుతూ చెప్పారు. భారత్-పాక్ మధ్య సంబంధాల మెరుగుకు చైనా 'నిర్మాణాత్మక పాత్ర' పోషించ గలదని చెప్పారు. సీపీఈసీ నిర్మాణం కారణంగా కశ్మీర్ అంశంపై చైనా వైఖరిలో మార్పు ఏమాత్రం ఉండదని గెంగ్ వివరణ ఇచ్చారు.
beasing: kashmir amsam parishkaaraaniki bharat, pak madhya madhyavartitvam neripe aalochanalo chaina undantuu vastunna vaartalanu beasing tosipuchindi. tama vaikharilo elanti maarpu ledani spashtam chesindi. dwaipaakshika charchala dwara matrame kashmir amsaanni bharat, pak parishkaarinchukovalan tama vaikhari ani punarudghaatinchindi. chaina-pakistan ekanamic karidar (cpc)ku chaina bhariga pettubadulu pedutunnanduna kashmir amsampai madhyavartitvaaniki chaina samukhamgaa undantuu 'global times' kathanam prachurinchadamtho beasing taja vivarana ichindi. 'kashmir amsampai chaina chala spashtamaina, nilakadaina vaikharitho undi. india, pakisthan madhya entho charitra unna amsam adhi. sampradimpulu, charchalu dwara sajavaina parishkaaraanni aa rendu deshaalu kanugonalsi undi' ani chaina videsaanga saakha pratinidhi geng shuyang meediatho maatlaadutuu cheppaaru. bharat-pak madhya sambandhaala meruguku chaina 'nirmaanaatmaka paatra' pooshincha galadani cheppaaru. cpc nirmaanam kaaranamgaa kashmir amsampai chaina vaikharilo maarpu ematram undadani geng vivarana icharu.